google/wiki40b huggingface dataset:
Bonn-avtalen (Afghanistan)

Oversikt

Et antall prominente interimautoriteten, som bestod av 30 medlemmer, ledet av en formann som ble innsatt 22. desember 2001 med et seks måneders mandat fulgt av en to års overgangsautoritet. Etter dette skulle valg finne sted.

Afghanistans grunnlov

I Bonn-avtalen ble den Afghanske Grunnlovskommisjonen etablert for å skrive et utkast til ny grunnlov i konsultasjon med offentligheten. Bonn-avtalen kalte sammen et loya jirga som skulle holdes innen 18 måneder etter etableringen av overgangsautoriteten og sa at grunnloven av 1964 skulle brukes som fundament for en ny grunnlov.
Selv om den var noe forsinket har denne grunnloven blitt skrevet og er godkjent av loya jirga.

Rettssystemet

Bonn-avtalen kaller en juridisk kommisjon til å gjenbygge rettssystemet i henhold til islamske prinsipp, internasjonale standarder, reglene for lov og afghanske lov-tradisjoner.

Domstolene

Bonn-avtalen kalte etableringen av en høyesterett.
Retrievere

Opphav

Retrieverne nedstammer i hovedsak fra den nå utdødde rasen st. john's water dog, som fantes på Newfoundland mot slutten av 1700-tallet og fram mot 1980-åra. Man har antatt at denne hunden var en tilfeldig blanding av irske, engelske og portugisiske hunder som kom til Amerika med emigranter. Typen har så etablert seg, men de siste hundene av denne typen døde trolig ut på Newfoundland på 1980-tallet.

Egenskaper

Retrievere er ikke aktive jakthunder som selv søker opp byttet. De måtte derfor være rolige og avbalanserte i sin væremåte, noe som siden her gjort dem til svært populære familiehunder. Retrieverens jobb starter først når fuglen er skutt. Ofte ble retrievere brukt sammen med andre fuglehunder, som. f.eks. pointer eller engelsk setter. Det var deres jobb å finne fuglen, for så å drive denne opp slik at jegeren kunne skyte den. Deretter ble retrieveren sendt ut for å hente fangsten.
Retrievere er rolige, men energiske og ofte svært lærevillige hunder. I dag er de først og fremst populære familiehunder, men flere av rasene er også umåtelig dyktige brukshunder. Dette har de blitt fordi de gjennom sin opprinnelse er utstyrt med en usedvanlig god luktesans, evne til å apportere og evne til å omgås mennesker og andre dyr uten stress og adferdsproblemer. De brukes som alt fra tjenestehund til servicehund og mye, mye mer.

Retrieverrasene

Dagens retrievere består av 6 raser, der 4 regnes å ha fått sin endelige utforming i Storbritannia. 2 av disse finner man på listen over de 10 mest populære hunderasene (se tamhund) i Norge.
Dager fra 1000 år

Om filmen

Dager fra 1000 år kan beskrives som en episodefilm med visjoner om fortiden, samtiden og framtiden – laget av unge filmskapere på 1970-tallet. Norsk filminstitutt skriver følgende: «Disse tre episodene gir et innblikk i hva unge filmskapere var opptatt av på slutten av 60-tallet, og hvordan man kan uttrykke seg på vidt forskjellige måter for å si noe om sin egen tid». Idegrunnlaget bak filmen var at Erik Borge, den ennå ferske direktøren i Norsk Film AS, tok initiativet til en episodefilm i 1969 der tre unge lovende filmskapere skulle få slippe til og nå ut til et større publikum. Resultatet ble en film som ble det «definitive signalet på at en ny generasjon stod rede til å ta over norsk film». Filmen viste også spennvidden hos de unge; fra stilsikkert drama til politisk protest. Trondheim Filmklubb beskriver filmen som «et viktig vannskille i norsk filmhistorie. Filmen peker på det store generasjonsskiftet som fant sted på begynnelsen av 70-tallet, og markerte også en ny og spenstig modernistisk impuls».
Deler av filmen har et surrealistisk preg.

Filmkritikerne

Aftenpostens anmelder Finn Syversen var moderat positiv og skrev blant annet: «Regissørene spiller på billedstemningen som innbyr tilskueren til å dikte videre i sin egen fantasi på inntrykkene som bildene forteller. Fotograferingen er godt utført av alle fotografene». Dagbladets anmelder var kanskje mere blandet og skrev blant annet: «Vokse opp av Anja Breien er den første filmen, og etter vår mening den beste», og videre: «Mira er både vanskelig og lett å begripe. Men hva eksakt det er i samtida som skremmer regissøren, klarer han i allefall ikke å kommunisere til undertegnede». Braaten, Lars Thomas (1995). Filmen i Norge. Norge. s. 282. ISBN 82-417-0195-0.

Mira

(Navnene på de som opptrer i dette segmentet er ukjente)
Ajax Cape Town

Historie

Ajax CT ble stiftet i 1999, som en sammenslåing av de to klubbene, Seven Stars og Cape Town Spurs, ettersom AFC Ajax var ute etter en farmerklubb i Sør-Afrika.
Prosjektet Ajax CT hadde begrenset suksess fram til 2006-07 sesongen, bortsett fra seier i Rothmans Cup i 2000. I sesongen 2006-07, under ledelse av trener Muhsin Ertuğral avsluttet Ajax CT på 4.-plass i PSL og vant ABSA Cup, etter å ha slått Mamelodi Sundowns 2-0 i finalen.
I januar 2007 slo Ajax CT moderklubben Ajax 3-1 i en vennskapskamp i Cape Town. I den neste vennskapskampen, spilt i Amsterdam, endte derimot i et 3-2 tap i juli 2009.
Garissa (distrikt)

Garissa er et av Kenyas 71 administrative distrikter, og ligger i den tidligere nordøstlige provinsen. Distriktet har et areal på 44 952 km², og i 1991 hadde distriktet 329 939 innbyggere. Hovedstaden er Garissa.
Paulo de Carvalho

Bakgrunn

Hans musikalske karriere startet i 1965, da Carvalho var med på å etablere bandet The Sheiks. Han spilte trommer og sang i bandet, og fikk senere en viktig rolle i flere andre fremtredende portugisiske band utover i 1960-årene. Blant disse var band som Fluido, Banda 4 og Thilo's Combo.
Som soloartist deltok Carvalho flere ganger i sangkonkurransen Festival da Canção og i Eurovision Song Contest i 1974 og 1977. 
I 1974 deltok han med sangen «E depois do adeus» (og etter adjøet). Sangen kom på sisteplass i konkurransen, men ble senere brukt som ett av to kallesignal som startet Nellikrevolusjonen i Portugal. Revolusjonen styrtet det sittende autoritære regimet i Portugal, og førte landet over til demokrati. I 1970- og 1980-årene opptrådte Carvalho i flere land, blant annet i Bulgaria, Polen og Belgium, samt i musikkfestivaler i Chile, Argentina og Spania.
I 1985 gikk Carvalho fullt over til å synge fado, Portugals tradisjonsrike musikksjanger. Desculpem qualquer coisinha ble hans første fado-album. Flere av Carvalhos sanger var skrevet av musikere som José Nisa, José Calvário og Ary dos Santos, samt et dikt av Alda Lara. Han har også jobbet med andre artister som Fernando Tordo, Tozé Brito, Carlos Mendes og Os Amigos.
Malnes

Malnes er en gård i Bø i Nordland. Gården ligger ved Malnesfjordens utløp nordvest i kommunen. I dagligtale er Malnes regnet som en del av Hovden, men var tidligere en klart avgrenset gård.
Malnes var kirkested i Malnes sogn fra middelalderen til kirka ble flyttet til Eidet i 1828. Navnet Malnes finnes også igjen i navnet til idrettslaget Malnes IL.
Pullert

En pullert er en rund, lav stolpe på ca. 1 m høyde og 10–30 cm diameter som for eksempel settes i kanten av fortauet, i midten eller ved slutten av gater, hvor en under normale forhold vil holde kjøretøyer utestengt fra å beferde området. Pullerter kan være en ekstra markering mellom landevei og sykkelsti. De kan utgjøre en vertikal beskyttelse av fotgjengere på et særlig smalt fortau, eller en permanent avsperring av innkjørsel til en gate. Det finnes også pullerter som kan fjernes eller senkes ned i gatehøyde for midlertidig å tillate passering av bestemte kjøretøyer.
Eldre pullerter og pullerter til forhindring av innkjørsel er ofte av stål, men pullerter kan også være fremstilt av polyethylen eller lignende plastmaterialer.
Liverpool LFC

Liverpool LFC (fullt navn: Liverpool Ladies Football Club) er et engelsk kvinnelag i fotball. De hører til i havnebyen Liverpool og er tilknyttet Liverpool FC. De spiller i FA WSL-ligaen, det høyeste nivået for kvinnefotball i England.

Historie

Klubben ble grunnlagt i 1989 som Newton LFC. To år senere ble navnet endret til Knowsley United WFC, da de var en av klubbene som grunnla National Premier Division, organisert av Women's Football Association. Knowsley United kom til finalen i Premier League Cup i 1993, men ble slått av Arsenal på Wembley. I 1994 nådde klubben finalen i FA Women's Cup, me tapte 1–0 for Doncaster Belles på Glanford Park. Sommeren samme år ble klubben tilknyttet Liverpool FC og navnet ble endret til det nåværende.
De spilte i National Premier League gjennom mesteparten av 1990-tallet, men på grunn av mangel på støtte og investeringer rykket de ned til Northern Division i 2000. I 2004 vant de Northern Division og rykket opp, men rykket ned igjen etter bare en sesong, etter å ha vunnet bare to kamper.
Som med herrelaget er Everton LFC deres hovedrivaler, men grunnet lagets nylige tilværelse på andre nivå har det ikke disse lokalderbyene vært spilt særlig ofte. Merseyside-derbyet ble dog gjenopplivet til sesongen 2007–08, etter at Liverpool igjen rykket opp fra Northern Division.
De overlevde sin første seson tilbake i FA Women's Premier League National Division, men avsluttet tredje sist og manageren David Bradley fikk sparken etter sesongen. Klubben rykket ned til Northern Division igjen i 2009–10, men rykket opp på første forsøk, etter å ha tapt bare en kamp hele sesongen. Liverpool vant også FA Fair Play Award etter å ha spilt hele sesongen uten et eneste gult eller rødt kort.
Klubben var en av åtte som grunnla FA Women's Super League i april 2011. Klubben vant denne ligaen i 2013 og 2014. I sesongen 2015 spilte de norske Ingrid Ryland og Line Smørsgård for klubben. De ble nummer 7 av 8 denne sesongen og rykket dermed ikke ned.
Toi Gullmuseum

Toi GullMuseum (土肥黄金館) er et museum som tar for seg temaet gullutvinning i oldtidens og det moderne Japan. Museet ligger ved siden av Toi-gullmine i byen Toi i Shizuoka, Japan.
Museet viser rekonstruksjoner av utvinningsprosessene for gull i Tokugawa-perioden, gjenstander fra perioden, utstillinger som forklarer gullutvinningen, og en utstilling om forskjellige gullårer fra forskjellige steder rundt om i Japan.
Museum er kjent for å huse verdens største gullbarre som veier 250 kg, og er verdt omkring 1 milliard yen (US$ 14 million). Barren har en offisiell Guinness rekord som «Den største fremstilte barre av reint gull»:
Langøy (Kragerø)

Langøy er en øy i Kragerø kommune. Den er med sine 5,54 km² Kragerøs nest største øy. Navnet kommer nok av at den er lang og forholdsvis smal øy. Øya har fergeforbindelse med Kragerø (opereres av Kragerø Fjordbåtselskap).
Her finnes mange gamle veier som ble anlagt av Peder Anker i sin tid, mange gruver og en gammel kirkegård. Langøy har også skjærgårdens høyeste punkt, Langøybratten også kalt Signalen, 117 moh. Det har stått et vakthus på toppen. En annen topp er Fløyfjell 103 moh.
Som en rose

Som en rose er et musikkalbum av Alf Cranner, utgitt i 2004, med tonesatte gjendiktninger av den skotske poeten Robert Burns.
Østerriksk Bundesliga (fotball)

Historie

Serien ble først startet i 1911, men det var ikke før i 1949, under navnet «Staatsliga» at det ble en riksdekkende fotballserie. I 1965 tok det østerrikske fotballforbundet over kontrollen over ligaen, og skiftet navnet til «Nationalliga». Siden 1974 har serien hatt navnet «Bundesliga», som i den tyske ligaen, og har i dag sponsornavnet «T-Mobile Bundesliga».
Den døende doktoren

Den døende doktoren er en norsk dokumentarfilm fra 2008 av Nina Grünfeld.
Filmen følger Nina Grünfelds far psykiateren Berthold Grünfeld gjennom de siste tre månedene av hans liv våren og sommeren 2007 da han har fått påvist uhelbredelig kreft. Samspillet mellom Berthold Grünfeld og familien står sentralt, sammen med psykiaterens tanker om sitt liv og om døden.
Berthold Grünfeld døde i sitt eget hjem og Nina Grünfeld ønsket blant annet at filmen skulle få betydning for debatten om retten og muligheten for alvorlig syke til å dø hjemme.
Filmen var Nina Grünfelds andre film om sin far, etter Grünfeld - ukjent opphav som kom i 2005.
Hadsel Folkehøyskole

Hadsel Folkehøyskole ble opprettet på Stokmarknes i 1969 av Den Norske Sjømannsmisjon, Den norske Broderkretsen på Havet og Norges Kristelige Ungdomsforbund. Grunnsteinen til skolen ble lagt ned av biskop H. E. Wisløff Kristi himmelfartsdag 1968, og biskopen var formann i skolens forstanderskap.
Broderkretsen tok initiativet til opprettelse av to skoler for sjømenn; nåværende Risøy Folkehøyskole på Sørlandet (opprinnelig kalt Risøy Ungdomsskole for sjømenn), som ble åpnet i 1950, og senere Hadsel Folkehøyskole.
I utgangspunktet var Hadsel Folkehøyskole tenkt å være en folkehøyskole for sjøfolk i Nord-Norge på samme måte som Risøy Folkehøyskole i Sør-Norge. På folkemunne ble den derfor kalt "sjøguttskolen". Med årene fikk skolen også linjer uten sjøpreget innretning.
Fra 1976 kom Den Indre Sjømannsmisjon med som eier.
I 1987 opprettet skolen Nord-Norges første asylmottak med driftsavtale med UDI. Asylmottaket ble nedlagt i 1991. Skolen ble nedlagt i 1999. Bygningene på Lille-Børøya ble overtatt av Hadsel kommune, som leier ut anlegget til Høgskolen i Bodøs desentraliserte undervisning i Vesterålen.
I dag holder Vesterålen Høgskolesenter til i lokalene.
Nils Klim-prisen

Bakgrunn

Nils Klim-prisen ble etablert som en del av Holbergprisens aktiviteter i 2003 og ble utdelt for første gang i 2004. Bakgrunnen for prisen er fastlagt i tredje paragraf av Holbergprisens statutter, hvor det slås fast at Holbergprisen også skal dele ut en «nordisk pris for yngre forskere». Prisen har i likhet med Holbergprisen som hovedformål å bidra til økt sosial bevissthet om ånds- og sosialvitenskapenes betydning. Som en del av Holberguken i Bergen, arrangeres Nils Klim-seminaret hvert år der prisvinneren presenterer egen forskning på et åpent seminar.
Nils Klim-prisen har fått sitt navn etter hovedpersonen i Ludvig Holbergs roman Nils Klims reise til den underjordiske verden fra 1741.

Organisering

Nils-Klim prisen finansieres over statsbudsjettet, og administreres av Universitetet i Bergen på vegne av Kunnskapsdepartementet. Universitet i Bergen utnevner Holbergstyret, som velger vinneren av Nils Klim-prisen etter innstilling fra Nils Klim-komitéen. 
Nils Klim-komitéen består av nordiske forskere som arbeider innenfor prisens fagområder. Komitémedlemmene skal være fra hvert av de nordiske landene. I 2019 består Nils Klim-komitéen av Tone Sverdrup (Universitetet i Oslo), Vilhjálmur Árnason (Háskóli Íslands), Lars Magnusson (Uppsala universitet), Dorthe Staunæs (Aarhus Universitet), og Elina Vuola (Helsingfors universitet).  
Tidligere komitémedlemmene er blant andre Frans Gregersen (Københavns Universitet), Martti Nissinen (Helsingfors universitet), Kirsti Strøm Bull (Universitetet i Oslo) og Björn Wittrock (Uppsala universitet). Vitenskapelig ansatte ved universiteter, akademier og andre forskningsinstitusjoner kan nominere kandidater til Nils Klim-prisen. Prisvinneren må være under 35 år ved nominasjonsfristen. Det er ikke mulig å nominere seg selv.
Ibykos

Beskrivelse

Ibykos førte et omvandrende liv og gjestet en tid enevoldsherskeren Polykrates på Samos. En del av diktene hans behandler heroisk-mytiske emner (som Stesichoros), men de fleste av diktene er erotiske og lovpriser unge pikers og gutters kjærlighet. Det var særlig som pederastisk dikter at han var kjent i oldtiden.
Under en ferd til Korint skal han ha blitt overfalt og slått i hjel av røvere. Deres udåd ble deretter på et underfullt vis avslørt av en flokk forbiflyvende traner; de var de eneste levende vesener som hadde bevitnet tildragelsen og var blitt anropt av Ibykos om å hevne hans død.
«Ibykos’ traner» ble til en talevending for å betegne en uforutsett oppdagelse, og fortellingen om den er blitt spredt i vide kretser ved Friedrich Schillers diktverk «Die Kraniche des Ibykus» (Ibykos' traner). 
Av hans sanger som er sammenfattet i syv bøker, og som i den doriske korlyrikkens stil behandlet mytiske og erotiske emner, finnes noen fragmenter i behold blant Oxyrhynchus papyri.
Kameratstøtte

Kameratstøtte er et lavterskeltilbud utarbeidet av Norges Veteranforbund for Internasjonale Operasjoner (NVIO) og Mental Helse Norge.
Bakgrunnen for samarbeidet er et ønske om å bidra til bedre helse og livskvalitet for nåværende og tidligere soldater og deres familie, med en meldingstjeneste/skrivetjeneste hvor man ved å skrive inn kan dele tanker og erfaringer knyttet til utenlandstjeneste. Den som svarer har selv erfaring fra utenlandstjeneste.
The Karate Kid (film)

Handling

En tenåringsgutt innflyttet til California får seg en kjæreste fra overklassen, men trakasseres av jentas eks-venn, som også er distriktes karatemester. Gjennom vennskapet med en eldre japansk vaktmester lærer han imidlertid karate på den egentlige måten og kan utfordre rivalen. Miyagi lærer Daniel at karate handler om å mestre sine indre følelser, sine tanker og sin kropp, og at selve kampen bare må vare den siste løsningen på et problem. Under Miyagis kyndige instruksjon utvikler Daniel ikke bare sine fysiske evner, men også den nødvendige selvtillit og tro på seg selv, for å kunne overkomme de umulige odds han er oppe imot.

Musikk

Den meste kjente sangen var «Moment of thruth» med gruppa Survivor (ble også utgitt som musikkvideo med masse klipp fra filmen).
Joe Esposito hadde soundtracket til filmen med sangen «You're The Best Around»
Øykeheia naturreservat

Øykjeheia naturreservat er et skogreservat i Sirdal kommune i Vest-Agder. Området ble vernet i 1993 for å ta vare på et variert og forholdsvis urørt barskogsområder med stor variasjon av naturtyper, økosystemer og arter. Området ble utvidet i forbindelses med frivillig skogvern og vern på Opplysningsvesenets fonds eiendommer i 2014. Det totale arealet for verneområdet er nå 13091 daa. Det utvidede verneområdet omfatter, i tillegg til store barskogsområder, også rike lauvskoger og høstingsskog med et stort antall gamle, hule eiker. Navnet på verneområdet er endret fra Øykeheia til Øykjeheia.
Räkna de lyckliga stunderna blott

Innspillingsfakta

Filmen ble spilt inn mai – juni 1944 i AB Centrumateljéerna, Djurgården og Gamla Stan i Stockholm samt i Imperfektum i Uppsala.

Handling

Alf er forelsket Lilian, men hennes enkle opprinnelse aksepteres ikke i Alfs kretser. En dag forteller Alfs farfar at han har vært i samme situasjon.
London Marathon 2017

London Marathon 2017 ble arrangert 23. april 2017, og var den 37. utgaven av London Marathon.
Mary Keitany vant kvinneklassen med ny verdensrekord for kvinner på tiden 2:17:01, og Daniel Wanjiru vant herreklassen på 2:05:48.
Gelelektroforese

Proteinelektroforese

Serumelektroforese er en standardundersøkelse i humanmedisinen hvor proteinene i serum registreres slik at det oppstår et bølgemønster der hver bølge representerer en type protein. En stor bølge representerer albumin som er et protein som bidrar mye til det økede osmotiske trykket i blodårene. alfa- beta og gamma globuliner er protein som har funksjon som antistoffer mot smittestoffer og forskjellige fremmedstoffer, for eksempel  allergener, som er fremmedstoffer som gir allergisk reaksjon hos pasienten. Disse globulinene har egne bølger på elektroforese-kurven.
Myelomatose er en sykdom som danner mange celler som produserer det samme proteinet som på proteinelektroforesen viser en enkel høy topp på elektroforesekurven. Toppen kalles "monoklonal".

DNA-elektroforese

Elektroforese brukes til å separere DNA–fragmenter av ulik størrelse. Prinsippet er at man tar DNA ofte fra forskjellige personer, da metoden ofte brukes til å knytte DNA opp mot en person i kriminalsaker eller ved eventuelle slektskaps saker. DNAet putter man i en "brønn" i en Gel, altså et hull. Før DNAet blir lagt i brønnen tilsettes det et restriksjonsenzym, som kutter DNAet opp i fragmenter mellom gitte basepar (om det ikke oppstår noe signifikant avvik mellom de to forskjellige forsøkene benyttes et annet restriksjonsenzym som kutter annerledes, da vil sannsynligheten for feil bedømmelse reduseres drastisk). Når DNAet er kuttet opp vil det bestå av mange fragmenter av DNA lengden på disse vil varigere fra person til person, om personer er i familie vil lengden og antallet fragmenter variere mindre. En bufferløsning helles over gelen med DNAet i og det tilsettes strøm. DNA-fragmentene vil nå vandre i gelen og distansen/farten de vil vandre på er avhengig av størrelsen på DNA-fragmentet. Et lite DNA-fragment vil vandre lengre enn et langt da det har mindre motstand i gelen. Da alle DNA-fragmentene er negativt ladd vil de vandre mot pluss polen på spenningskilden, det er derfor viktig å bruke likestrøm. Da strømmen har stått på en stund kan de forskjellige prøvene sammenlignes, om DNAet har samlet seg på ca. de samme stedene i gelen på alle resultatene er det sannsynlig at DNAet stammer fra samme person, dette kan bekreftes med bruk av forskjellige restriksjonsenzym. DNAet er usynlig for det blotte øyet og man bruker derfor etidiumbromid (EtBr)for å visualisere DNAet. Stoffet binder seg mellom baseparene i DNAet og med UV-lys kan man se DNAet, andre fargestoff brukes òg.
Det finnes to hovedtyper av gelmateriale som brukes ved separasjon av DNA: polyakrylamid og agarose.  
Agarose er et polysakkarid som er isolert fra alger. For å skille store DNA-fragmenter brukes lav konsentrasjon av agarose. For eksempel 2% agarose kan separere DNA av størrelse 100-2000 basepar, mens 1% gel kan brukes til å separere DNA av størrelse 100-10000 basepar. 
I mange tilfeller har man for lite DNA til å gjennomføre elektroforesen, da bruker man først PCR teknikk for å klone opp nok DNA til elektroforesen.
Sverigecupen på rulleski for junior 2018

Sverigecupen på rulleski for junior 2018, som er Sveriges rulleskicup for seniorer, gikk over ni renn, fra 13. juli til 25. august. 
Juniorklassene var slått sammen til D17-20 og H17-20.
Selmergitar

Selmer, eller Selmer-Maccaferri, er en stålstrengsgitar som umiddelbart skiller seg ut på grunn av sitt D-formede eller ovale lydhull, den veldig brede og korte broen som er bro og sadel i ett, og det spesielle strengefestet på enden av kroppen. Den originale selmergitaren ble bygget av franske Henri Selmer i perioden 1932 til 1952, og konstruksjonen var et samarbeid med italienske Mario Maccaferri. Gitaren var blant den renommerte jazzgitaristen Django Reinhardts absolutte favoritter, og kalles derfor gjerne også bare Django-gitar. 
Selmer selv produserte bare rundt 800 slike gitarer totalt, og ønsker man seg en selmergitar i dag må man sannsynligvis satse på en kopi av hans konstruksjon.
Slope County

Historie

Fylket ble grunnlagt 14. januar 1915.
EM for brassband 2001

EM for brassband 2001, det 24. europamesterskapet for brassband ble arrangert 5. mai 2001 i Montreux.

Musikk

Pliktnummer i konkurransen var Montreux Wind Dances av Carl Rütti. Yorkshire Building Society Band fremførte Montage av Peter Graham som sitt selvvalgte musikkverk.
Aron Ra

Biografi

Født i Kingman, Arizona. Aron Ra ble døpt som mormoner. Han sier at han som barn aldri så på seg selv som et medlem av troen, men fordi han ikke viste nok om det, eller andre religioner å gjøre et ansvarlig valg om hva vi skal tro. Han studerte paleontologi i Dallas.
Aron Ra er en kritiker av kreasjonisme, og fremmer undervisning av naturfag på skoler i Texas. Aron Ra har tatt til orde for inkludering av utviklingslæren i Texas Science Textbook-høringen.
Aron Ra talte ved Skepticon 6 (2013) og sammen med Matt Dillahunty, var han i 2014 dokumentarfilmen My Week in Atheism av regissør John Christy. Sammen med Dillahunty og Seth Andrews, har han holdt Unholy Trinity Tour i USA i 2014, som de brakte videre til Australia i 2015. I April og Mai 2015, reiste han over hele Europa, og snakket på flere arrangementer, blant annet QED: Question, Explore, Discover i Manchester, England, på De Vrije Gedachte (den frie tanke) i Utrecht, Nederland, og på Skeptikere for Puben Oslo for Skepsis i Oslo.
I 2016, Aron Ra tok opp et intervju i 2017 dokumentarfilmen Batman & Jesus av Jozef K. Richards , samme år som han publiserte sin første bok, Foundational Falsehoods of Creationism, basert på video-serien ved samme navn som ga ham gjennombruddet hans.